CELEX: 32015D2057
Language: fi
Date: 2015-11-13 00:00:00
Title: Komission täytäntöönpanopäätös (EU) 2015/2057, annettu 13 päivänä marraskuuta 2015, luvan antamisesta jäsenvaltiolle säätää poikkeuksista neuvoston direktiivin 2000/29/EY tiettyihin säännöksiin Libanonin Akkarin ja Bekaan alueilta peräisin olevien muiden kuin istutettaviksi tarkoitettujen perunoiden osalta annetun komission täytäntöönpanopäätöksen 2013/413/EU soveltamisajan jatkamisesta (tiedoksiannettu numerolla C(2015) 7793)

17.11.2015   
            
            
               FI
            
            
               Euroopan unionin virallinen lehti
            
            
               L 300/43
            
         KOMISSION TÄYTÄNTÖÖNPANOPÄÄTÖS (EU) 2015/2057,
   annettu 13 päivänä marraskuuta 2015,
   luvan antamisesta jäsenvaltiolle säätää poikkeuksista neuvoston direktiivin 2000/29/EY tiettyihin säännöksiin Libanonin Akkarin ja Bekaan alueilta peräisin olevien muiden kuin istutettaviksi tarkoitettujen perunoiden osalta annetun komission täytäntöönpanopäätöksen 2013/413/EU soveltamisajan jatkamisesta
   
      
         (tiedoksiannettu numerolla C(2015) 7793)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen luetelmakohdan,
   sekä katsoo seuraavaa:
   
               (1)
            
            
               Komission täytäntöönpanopäätöksessä 2013/413/EU (2) säädetään poikkeuksista direktiivin 2000/29/EY tiettyihin säännöksiin Libanonin Akkarin ja Bekaan alueilta peräisin olevien muiden kuin istutettaviksi tarkoitettujen perunoiden osalta rajoitetun ajanjakson ajaksi ja tietyin edellytyksin.
            
         
               (2)
            
            
               Jotkin jäsenvaltiot ovat pyytäneet, että täytäntöönpanopäätöksessä 2013/413/EU säädettyä lupaa säätää poikkeuksista jatkettaisiin.
            
         
               (3)
            
            
               Koska kyseisten poikkeusten perusteena olevat olosuhteet vallitsevat edelleen eikä ole ilmennyt uusia perusteita erityisedellytysten tarkistukselle eikä haitallisten organismien leviämisriskiä ole, lupaa poikkeuksista säätämiseen olisi jatkettava kolmella vuodella.
            
         
               (4)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2013/413/EU 11 artiklassa ilmaisu ”31 päivään lokakuuta 2015” ilmaisulla ”31 päivään lokakuuta 2018”.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä marraskuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2013/413/EU, annettu 30 päivänä heinäkuuta 2013, luvan antamisesta jäsenvaltiolle säätää poikkeuksista neuvoston direktiivin 2000/29/EY tiettyihin säännöksiin Libanonin Akkarin ja Bekaan alueilta peräisin olevien muiden kuin istutettavaksi tarkoitettujen perunoiden osalta (EUVL L 205, 1.8.2013, s. 13).